Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 1119/13/8808	Rožňava, 7.1.2014
EEČ : 2-67-2-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že v XXXXX, okr. Rožňava a inde, ako otec maloletého XXXXX, nar. 08.01.2007, za obdobie od 01.01.2012 najmenej do 21.09.2012, odkedy je evidovaný na Úrade práce v Rožňave ako uchádzač o zamestnanie, úmyselne neprispieval pravidelne mesačne na jeho výživu, hoci rozsudkom Okresného súdu Karviná, pobočka Havířov, Česká republika, sp. zn. Nc 72/2001 zo dňa 07.12.2011 bol zaviazaný prispievať na jeho výživu po 3.000,- korún českých mesačne, v dôsledku čoho za uvedené obdobie dlhuje na výživnom sumu vo výške 27.000,- korún českých matke maloletého, XXXXXj,  z a s t a v u j e m ,  lebo zanikla trestnosť činu.

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ v XXXXX sp. zn. ČVS: ORP-972/ŠT-RV-2013 zo dňa 22.11.2013 bolo vznesené obvinenie XXXXX za prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX dňa 05.12.2013 prostredníctvom Poštovej banky uhradil na adresu XXXXX sumu 1003,68 €, čo predstavuje 27.000,- korún českých, a tým vyrovanal dlžné výživné za obdobie, za ktoré je trestne stíhaný.
Svedkyňa XXXXX dňa 17.12.2013 potvrdila, že obvinený jej dlžné výživné za obdobie, za ktoré je trestne stíhaný, uhradil v plnej výške. Ona je zamestnaná, preto jej maloletý syn v dôsledku neplnenia vyživovacej povinnosti obvineným núdzou netrpel  a je  o neho riadne postarané. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka